بحيرة التمساح هى واحده من اربع بحيرات مايه مالحه بتمر بيهم قناة السويس فى شمال مصر (البحيرات بالترتيب من الشمال للجنوب هما: بحيرة التمساح ، البحيره المره الكبرى و البحيره المره الصغرى). بحيرة التمساح ماهياش بحيره غويطه و متوسط العمق حوالى 10م , مساحة البحيره حوالى 14 كم2. فى 27 ابريل 1862 حط الخديوى محمد سعيد حجر الاساس لمدينة التمساح الضفه الشماليه للبحيره و فى 4 مارس 1863 افتتحو المدينه بعد ما غيرو اسمها للاسماعيليه تكريما للخديوى اسماعيل حاكم مصر فى هذا الوقت . اول قناه بتمر ببحيرة التمساح اتحفرت من حوالى 4000 سنه ايام المملكه الوسطانيه فى عهد الملك سنوسيرت التالت (1878 ق م – 1839 ق م) و اتعاد حفرها من تانى و توسيعها سنة 600 ق م ايام حكم الملك نيخاو التانى (610 ق م- 595 ق م) من الاسره السته و عشرين.داريوس الاول و بطليموس التانى و الخليفه العباسى المنصور كلهم اعادو حفرها واحد ورا التانى. فى العصر الحديث ، فرديناد ديليسبس خد تصريح من الخديو محمد سعيد انه يحفر قناة السويس. قناة السويس. محافظة الاسماعيليه.